Nogometna Bundesliga 2014/2015.
Fußball-Bundesliga 2014/2015. je bila 52. sezone Bundeslige, prve njemačke nogometne lige. Sezona je počela 22. augusta 2014. a završila 23. maja 2015 sa zimskom pauzom od 21. decembra 2014. do 30. januara 2015. godine. Bayern je matematički osvojio prvenstvo 26. aprila 2015. godine u 30. kolu Bundeslige. VfL Wolfsburg kao drugoplasirana ekipa i Borussia M'gladbach kao trećeplasirana uz prvaka Bayern osigurali su učešće u grupnoj fazi Lige prvaka 2015/16. dok je četvrtoplasirana ekipa Bundeslige Bayer osigurao plasman u baraž za Ligu prvaka 2015/16. Augsburg kao petoplasirana ekipa je osigurala učešće u grupnoj fazi Evropske lige 2015/16., Schalke 04 kao šestoplasirana ekipa osigurao je baraž za Evropsku ligu 2015/16. i Borussia Dortmund kao sedmoplasirana ekipa Bundeslige je osigurala učešće u trećem krugu kvalifikacija za Evropsku ligu 2015/16. Iz lige su ispali Freiburg i Paderborn dok je šesnaestoplasirana ekipa Bundeslige Hamburger morao igrati baraž za opstanak u ligi sa Karlsruherom, trećeplasiranom ekipom druge Bundeslige 2014/15. Najbolji strijelac Bundeslige 2014/15. je bio Alexander Meier, nogometaš Eintrachta sa 19 postignutih golova.